C 380/18
HR
Službeni list Europske unije
3.10.2022.
Tužba podnesena 20. srpnja 2022. – PW/ESVD (Predmet T-448/22) (2022/C 380/21) Jezik postupka: engleski Stranke Tužitelj: PW (zastupnici: S. Rodrigues i A. Champetier, odvjetnici) Tuženik: Europska služba za vanjsko djelovanje Tužbeni zahtjev Tužitelj od Općeg suda zahtijeva da: — poništi tuženikovu implicitnu odluku od 30. srpnja 2021., kojom je tuženik odbio ispraviti izračun naknade njegovih godišnjih putnih troškova za 2020.
u pogledu njegove djece, i, u mjeri u kojoj je to potrebno, poništi tuženikovu odluku od 14. travnja 2022., kojom se odbija njegova žalba podnesena 28. listopada 2021. na temelju članka 90. stavka 2.
Pravilnika o osoblju EU-a; i, — naloži tuženiku snošenje svih tužiteljevih troškova u vezi s ovim postupkom.
Tužbeni razlozi i glavni argumenti U prilog osnovanosti tužbe tužitelj ističe dva tužbena razloga. 1.
Prvi tužbeni razlog, koji se temelji na tvrdnji o povredi članka 7. stavka 1. i članka 8. stavka 1.
Priloga VII.
Pravilniku o osoblju i povredi načela dobre uprave. 2.
Drugi tužbeni razlog, koji se temelji na tvrdnji o povredi dužnosti brižnog postupanja.
Tužba podnesena 20. srpnja 2022. – Evonik Operations/Komisija (Predmet T-449/22) (2022/C 380/22) Jezik postupka: engleski Stranke Tužitelj: Evonik Operations GmbH (Essen, Njemačka) (zastupnici: J.-P.
Montfort i T. Delille, odvjetnici) Tuženik: Europska komisija Tužbeni zahtjev Tužitelj od Općeg suda zahtijeva da: — proglasi tužbu dopuštenom i osnovanom; — poništi Delegiranu uredbu Komisije (EU) 2022/692 оd 16. veljače 2022.
o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa za potrebe njezine prilagodbe tehničkom i znanstvenom napretku (u daljnjem tekstu: pobijana uredba) (1) i ispravak te uredbe, u dijelu u kojem se njome uvodi usklađeno razvrstavanje i označivanje tvari silanamin, 1,1,1-trimetil-N-(trimetilsilil)-, produkti hidrolize sa silicijevim dioksidom; pirogeni, površinski obrađen, sintetički amorfni silicijev dioksid u nanoobliku (u daljnjem tekstu: tvar ili SAS-HMDS) (CAS broj: 68909-20-6); — naloži tuženiku snošenje troškova ovog postupka; i — naloži poduzimanje ostalih takvih ili daljnjih mjera koje smatra potrebnima.